  Туспуктэм: Россиысь почталэн Удмуртиысь ёзэтэзлэн пресс-службаез Наталия Сильвестрова Удмуртиын гуртъёсысь 26 почта ёзэтъёсты выльдыны кутскизы. Тупатъянъёс дыръя ёзэтъёс мукет интыосы выжӥзы но ужзэс азьланьто. Со сярысь Россиысь почталэн элькун ёзэтэзлэн пресс-службаез ивортӥз. Выльдӥськон ужъёс Дэбес, Глаз, Можга но Грак ёросъёсысь кыдекысь гуртъёсын, Дэри ёросысь Вараксино каргуртын но Лудорвай черкогуртын, Кезын, Дэбесын, Шарканын, Сьӧлаын, Красногорскын, Кизнерын, Алнашын, Юкаменскын но Якшур-Бӧдьяын, Кез ёросысь Кулига но Чепца черкогуртъёсын, Глаз ёросысь Коӵышгуртын но Ува ёросысь Тыловай черкогуртын радъяськозы. « Почта ёзэтъёсты тупатъянъя программалэсь быдэстӥськозэ чакласа возиськомы, ужъёс дырыз дыръя но ӟеч мед ортчозы шуыса ужрадъёс кутӥськомы. Гуртъёсын улӥсьёс но ёзэтъёсын ужъёслэн мынэмзы сярысь иворто, мылкыдзэ но дэмланъёссэс верало. Ми вань дэмен ке, милям ваньмыз пӧрмоз! » Олег Гарин, Кун Думаын Удмуртилэсь депутат Ужъюртъёслэсь пушсэс но вылзэс, шуныт сётон сӧзнэтэз выльдозы, тылпу сярысь ивортонъёс но камераос, кондиционеръёс путозы, выль мебель но туала тӥрлык басьтозы. Пыронъёсы кутӥськонъёсын пандусъёс пуктозы, ужасьёсты ӧтён кнопкаос интыялозы, пырон ӧсъёсты паськытатозы, ӧс кусыпъёсты утялтозы. Куд-ог ёзэтъёсы тазалыксыя ӧжыт луонлыкъем адямиос понна ӝутӥсь арбериос лэсьтозы. Кылем арын элькунынсь 18 почта ёзэтъёсты выльдӥзы. Тегъёс: почта тупатъянужъёс Удмуртия  